Oppisopimuskoulutuksen voi hankkeen valvoja hyväksyä tapauskohtaisesti arvioiden seuraavia asioita:
Koulutuksen tulee kytkeytyä hankesuunnitelman mukaiseen kehittämistyöhön ja hyödyttää hankkeen toimeenpanoa.
Koulutuksen tulee ehtiä ajallisesti hyödyttää hanketta.
Koulutuksen aikaiset henkilöstökulut voidaan hyväksyä hankkeen kuluksi vain hankkeen työntekijöiden osalta (ja hankkeelle työpanoksen siirtona työtä tekevien osalta.)
Myös muilla kuin hanketyöntekijöillä tulee organisaatiossa olla samat mahdollisuudet osallistua oppisopimuskoulutuksiin ja käyttää siihen työaikaa. Organisaation linjauksia koulutuksista ja työajan käytöstä niihin on noudatettava. Hanketyöntekijät eivät voi olla erityisasemassa suhteessa muihin työntekijöihin.
Projektijohtamisen koulutuksen hankkeen valvoja voi hyväksyä tapauskohtaisesti arvioiden seuraavia asioita:
Koulutuksen aikaiset henkilöstökulut voidaan hyväksyä hankkeen kuluksi vain hankkeen työntekijöiden osalta.
Koulutuksen tulee ehtiä ajallisesti hyödyttää hanketta.
Koulutuksen tulee olla pituudeltaan kohtuullinen (muutaman päivän).
Sertifiointikoulutusten kustannukset eivät ole valtionavustukseen oikeuttavia kustannuksia.